**Cynllun Gweithredu i Adfer Natur yng Ngheredigion**

**[Drafft Cyntaf]**

**Fersiwn destun yn unig yw hon o’r Cynllun Gweithredu ar Adfer Natur. Bydd y fersiwn derfynol yn cynnwys fformadu, tablau a ffiotograffau i’w gwneud yn fwy hwylus a darllenadwy ac i apeio.**

**Nodiadau i Adolygwyr:**

1. Drafft cyntaf o’r NRAP yw hwn. Cyn cyhoeddi bydd cyfnod arall o golygu ar sail adborth, cylch arall o adborth ar sail ail ddrafft, cyfnod arall o olygu, ac yna gyhoeddiad terfynol ddechrau mis Mawrth 2024.
2. Oherwydd amserlenni, gall rhai adrannau bach fod yn anghyflawn. Ychwanegwch eich syniadau am yr adrannau hyn a fydd yn cael eu hychwanegu.
3. Mae hon ar hyd o bryd yn fersiwn “estynedig” o’r NRAP. Ar gyfer y fersiwn derfynol mae’n debygol y caiff pob adran ei byrhau a rhagor o wybodaeth yn cael ei hychwanegu at adran atodol y ddogfen, h.y. nid yn y cynllun ei hun. Mae’r adran atodol wedi ei hychwanegu ar gyfer unrhyw un sydd â diddordeb.
4. Ar gyfer y fersiwn derfynol bydd crynodeb byr o un tudalen yn cael ei baratoi a’i ychwanegu ar ddechrau’r ddogfen.
5. Bydd geirfa hefyd yn cael ei chreu a’i hychwanegu.
6. Nodwch yr esbonydd o’r hyn yw NRAP a’r hyn nad ydyw.

**Rhagair**

Mae Ceredigion yn lle arbennig. Ceredigion yw’r bedwaredd sir fwyaf o ran arwynebedd, ac mae’n gartref i nifer o ecosystemau diddorol – o wely’r môr ym Mae Ceredigion i gopa Pumlumon Fawr, o afon fawreddog Teifi i gorsydd Cors Fochno a Chors Caron, o warchodfeydd helaeth aber Afon Dyfi i’r ardd drefol leiaf yn Aberystwyth. Gyda’i mosaig o goetir, gwlyptiroedd, afonydd a thir ffermio, mae Ceredigion yn dirwedd sy’n cael ei rheoli’n helaeth ond gyda phocedi o ecosystemau lled-naturiol.

Y Cynllun Gweithredu ar Adfer Natur (NRAP) hwn yw’r ymgais gyntaf i greu strategaeth gynhwysfawr ond hygyrch ar gyfer helpu adfer natur yn y sir.

Er bod dogfennau a chynlluniau blaenorol wedi eu cyhoeddi, nod yr NRAP hwn yn cynrychioli gweledigaeth newydd ar gyfer adfer natur, un sy’n agored i bawb yn y sir sy’n dymuno cymryd rhan. Dim ond drwy ddull gwirioneddol gydweithredol ar draws cymdeithas y gall yr NRAP hwn gael ei weithredu a natur ei hadfer. Gwahoddir pawb sydd â diddordeb mewn cyflawni’r weledigaeth hon i ymuno â Phartneriaeth Natur Leol Ceredigion.

Mewn sir wledig fel Ceredigion, mae cymuned a chyfathrebu yn hanfodol. Rydym wedi gweld mor gyflym y gall rhaniadau gychwyn, mor gyflym y gall muriau gael eu codi, hyd yn oed pan fydd gennym i gyd yr un nodau a’r un amcanion. Mae’n bryd i bob un ohonom sydd â diddordeb mewn adfer natur ddod ynghyd a chael trafodaethau anodd gyda’r rheiny na fyddwn wedi gweithio gyda nhw o’r blaen hwyrach. Yno, yn y sgyrsiau newydd hynny a thrwy rannu gwahanol fathau o wybodaeth y byddwn yn dod o hyd i’r allwedd i helpu ein natur leol ryfeddol i adfer a ffynnu.

--

Mae’r Cynllun Gweithredu ar Adfer Natur:

* **yn weledigaeth drosfwaol ar gyfer adfer natur yn y sir.**
* **Yn ymdrech gydweithredol gan nifer o randdeiliaid, ar sail ymgynghori cyhoeddus parhaus, grwpiau ffocws ac adborth ar-lein.**
* **Dogfen fyw.** Wrth i fwy o wybodaeth ddod ar gael, deddfwriaeth yn cael ei chyflwyno, a bioamrywiaeth ei hunan yn newid, bydd angen i’r cynllun hwn gael ei adolygu a’i ddiweddaru.

Nid yw:

* **yn rhestr o’r holl weithgareddau sy’n mynd ymlaen ar hyd o bryd yn y sir.** Sonnir am enghreifftiau ac astudiaethau achos, ond mae’r rhain wedi eu defnyddio i dynnu sylw at fodelau posibl a/neu waith i gydweithio arno.
* **cynllun manwl ar gyfer pob rhywogaeth a chynefin yng Ngheredigion.**
* **rhwymo’n gyfreithiol.** Mae’r NRAP hwn yn gosod allan weledigaeth ar gyfer cydweithio er mwyn adfer natur yn y sir, ond nid yw’n rhwymo sefydliadau neu unigolion yn gyfreithiol i’w ddilyn.
* Yr unig gynllun sy’n berthnasol i adfer natur yng Ngheredigion, er ei fod yn ceisio cyfuno’r rhain.

**Natur Ceredigion**

At ddibenion yr NRAP hwn, rhoir trosolwg byr o bob ecosystem allweddol i dynnu sylw at ehangder bywyd gwyllt yn y sir. Ymhen amser bydd cynllun ar gyfer pob math o ecosystem a lleoliad yn cael ei ddatblygu i ymestyn ac ychwanegu at waith y trosolwg hwn o’r sir gyfan. Daeth y wybodaeth isod o Gynllun Gweithredu ar Fioamrywiaeth Leol Ceredigion, a gyhoeddwyd yn 2002, a hwn yw’r trosolwg diwethaf o’r sir sydd ar gael i’r cyhoedd.

***Mynydd a Rhos***

Mynyddoedd Cambria yw asgwrn cefn dwyreiniol Ceredigion, ardaloedd o lwyfandir a Phumlumon yn eu canol (2468ft / 752 metres). Mae’r rhan hon o Geredigion yn anghysbell ac yn rhan o fosaig Ceredigion o goedlannau (naturiol ac wedi’u plannu , aneddiadau trefol bach, a thir porfa garw lled-naturiol ar gyfer defaid.

***Afonydd a Llynnoedd***

Oherwydd ei lleoliad a’i daeareg, mae yng Ngheredigion nifer o afonydd a llynnoedd. Ymhlith yr afonydd sylweddol mae Teifi, Aeron, Ystwyth a Rheidol, yn ogystal â glannau deheuol AfonDyfi. Mae gan bob afon ei bywyd gwyllt diddorol ei hun. Mae llygredd dŵr o amaethyddiaeth, datblygiad ac olion cloddio yn y dalgylchoedd uchaf wedi cael effeithiau sylweddol ar yr ecosystemau afon dŵr hyn.

Yn ogystal ag afonydd, mae tua thrigain o lynnoedd a chronfeydd dŵr yng Ngeredigion, gan gynnwys rhai ‘llynnoedd mesotroffig’ sy’n bwysig yn genedlaethol, megis Llyn Fanod ger Penuwch. Mae cydbwysedd manwl y maethion yn y rhain yn eu gwneud yn sensitif i newidiadau yn yr hinsawdd.

***Caeau a Chloddiau***

Er ei bod yn sir o harddwch naturiol, mae Ceredigion yn sicr yn dirwedd sy’n cael ei rheoli a a llawer o’r ardal yn cael ei ffurfio gan arferion amaethyddol sy’n newid dros nifer o genedlaethau. Gyda datblygiadau mewn technoleg ffermio a systemau talu sy’n newid byth a hefyd, mae ffermio yng Ngheredigion wedi gweld newidiadau cymharol sydyn

Mae i gloddiau ddau ddiben: nodi ffiniau a chynefinoedd bioamrywiaeth hanfodol. Mae cloddiau eu hunain yn gynefinoedd pwysig ar gyfer rhywogaethau, ond maent hefyd yn goridorau i gysylltu safleoedd mwy o faint. Mae’r ail swyddogaeth hon yn hanfodol i sicrhau amrywiaeth geneteg o fewn rhywogaethau – math o amrywiaeth sydd wedi ei hanwybyddu tan yn ddiweddar.

***Coedlannau***

Mae coedlannau’n gorchuddio rhan gymharol fach ond arwyddocaol o’r sir. Cymysgedd ydynt o goedlannau hynafol lled-naturiol a choed conifferiadd wedi eu plannu. Maen nhw’n gynefin i nifer o rywogaethau sy’n cynnwys y wiwer goch, y dryw ac aderyn cenedlaethol Cymru, y Barcud Coch (*Milvus milvus*). Mae’r coedlannau hynafol hefyd yn gartref i nifer o rywogaethau pwysig o blanhigion a ffyngau, gan gynnwys poblogaethau nodedig o rai cennau sy’n fio-dangosyddion o ansawdd awyr gweddol lân.

Mae plannu coed, yn enwedig plannu coed conifferaidd ar raddfa fawr, wedi bod yn destun cryn ddadlau yn y gorffennol, ac mae hyn wedi cynyddu yn y blynyddoedd diweddar mewn trafodaethau cynyddol am “wrthbwyso carbon” a’i effeithiau ar fioamrywiaeth a chymunedau yma yng Ngheredigion.

***Cors a Rhos***

Mae gennym ddwy Gors sy’n bwysig yn rhyngwladol, sef Cors Fochno ger y Borth, a Chors Caron ger Tragaron. Mae yn y ddwy systemau biolegol cymhleth sy’n cynnal rhwydwaith o blanhigion ac anifeiliaid.

Tir porfa corsiog sy’n gyfoethog o rywogaethau yw Rhos, yn cael ei rheoli’n draddodiadol drwy bori gwartheg.[[1]](#footnote-2) Mae pob rhos yn cynnal pryfed niferus ac amrywiol. Mae rhai o’r safleoedd hyn yn llochesi i rywogaethau prin, fel britheg y gors.

***Arfordir Ceredigion a Bae Ceredigion***

Mae’n bwysig cofio nad tir i gyd yw Ceredigion. Mae ardaloedd arfordirol a morol Ceredigion yn hanfodol bwysig ar gyfer bioamrywiaeth. Mae gan y clogwyni, y traethau tywod, y traethau stormydd, y systemau twyni a’r aberoedd ar arfordir Ceredigion i gyd eu bywyd gwyllt arbennig.

Mae’r arfordir a Bae Ceredigion hefyd yn gartref i amrywiaeth o famaliaid y môr, fel y morlo llwyd, y dolffin trwynbwl a’r llamhidydd. Mae hyn yn arbennig o wir ar hyd arfordir de Ceredigion gyda’i natur greigiog a’i glogwyni a’i draethau anghysbell.

Mae de Bae Ceredigion yn Ardal Cadwraeth Arbennig (SAC), yn rhannool oherwydd y mamaliaid uchod , ond hefyd oherwydd pysgod (y llysywen bendoll) a daeareg (ogofâu môr).

**Colli Bioamrywiaeth**

Mae bioamrywiaeth, sef amrywiaeth bywyd, yn diflannu’n drychinebus o gyflym ar bob graddfa. Yn ei asesiad byd-eang o fioamrywiaeth, dangosodd y Panel Rhyngwladol ar Wasanaethau Bioamrywiaeth ac Ecosystemau (IPBES) fod colli bioamrywiaeth yn digwydd ar draws y byd, ac ar hyn o bryd nid yw’n ymddangos ei fod yn arafu heb sôn am atal. [[2]](#footnote-3)

Yn nes gartref, dangosodd yr Adroddiad ar Gyflwr Natur yn ddiweddar fod bron un rhywogaeth mewn chwech yng Nghymru mewn perygl o ddiflannu.[[3]](#footnote-4)

Wrth drafod bioamrywiaeth, mae’n bwysig cofio bod y term hwn yn cwmpasu sawl gwahanol fath o amrywiaeth, gan gynnwys:

* Nifer rhywogaethau
* Amrywiaeth genetig o fewn rhywogaethau

Pwysau allweddol ar fioamrywiaeth yng Nghymru

Fel yr amlinellir yn yr Adroddiad ar Gyflwr Natur a’r Adroddiad ar Gyflwr ein Hadnoddau Naturiol 2023[[4]](#footnote-5), mae’r prif bwysau sy’n achosi’r dirywiad mewn bioamrywiaeth yng Nghymru yn cynnwys:

Newid yn yr hinsawdd: bygythiad sy’n cynyddu o hyd i fioamrywiaeth yng Nghymru oherwydd bod rhaid i natur addasu i newidiadau cyfnod hir yn yr hinsawdd yn ogystal â digwyddiadau cyfnod byr yn ymwneud â’r hinsawdd megis stormydd a sychdwr. Mae newid yn yr hinsawdd yn debygol o olygu newidiadau mewn cynefinoedd, cynyddu rhywogaethau ymledol, mwy o berygl difodiant rhywogaethau arbenigol, a newid mewn patrymau ymfudo a magu (o ran lle ac amser).

* Rhywogaethau ymledol: Rhywogaethau ymledol nad ydynt yn rhai brodorol (INNS) yw’r rheiny sydd wedi eu cyflwyno mewn rhannau o’r byd lle nad ydynt i’w gweld fel rheol. Oherwydd amrywiol ffactorau biotig a dynol, gall poblogaethau o rywogaethau ymledol dyfu’n gyflym, gan drechu rhywogaethau brodorol ac arwain at eu dirywiad. Ymhlith enghreifftiau mae rhododendron a Chanclwm Siapan.
* Datblygiad: Mae datblygu anaddas yn achosi dinistrio, darnio a newid cynefinoedd.
* Amaethu Dwys: Symudiad at reoli tir yn ddwys (cemegolion, ungnwd, etc) i gynyddu cynhyrchiant yn achosi nifer o fygythiadau i gynefinoedd a rhywogaethau.
* Llygredd: Mae llygrwyr, gan gynnwys gwastraff plastig, cemegolion, llygredd golau a sŵn, a chyfoe matioen yn dal i gael effeithiau sylweddol ar fywyd gwyllt yng Nghymru, er ymdrechion i’w lleihau.

**Cynllun Gweithredu i Adfer Natur**

**NRAP Cymru**

I ymateb i golli bioamrywiaeth yn barhaus, cyhoeddodd Llywodraeth Cymru y Cynllun Gweithredu ar Adfer Natur i Gymru. Mae’r cynllun hwn yn cwmpasu Cymru gyfan, ac mae Rhan 1: Ein Strategaeth ar gyfer Natur[[5]](#footnote-6), a gyhoeddwyd yn 2015, yn gosod nifer o amcanion allweddol i fynd i’r afael â cholli bioamrywiaeth ledled y wlad:

* Cefnogi ac ymwneud â chymryd rhan a deall i ymgorffori bioamrywiaeth wrth wneud penderfyniadau ar bob lefel.
* Diogelu rhywogaethau a chynefinoedd o bwysigrwydd mawr a’u rheoli’n well.
* Cynyddu gwytnwch ein hamgylchedd naturiol drwy adfer cynefinoedd sydd wedi dirywio a chreu cynefinoedd.
* Gwella ein tystiolaeth, ein dealltwriaeth a’n monitro.
* Creu fframwaith o lywodraethiant a chefnogaeth ar gyfer darparu.

Yn dilyn arolwg o’r NRAP cychwynnol, cyhoeddwyd fersiwn wedi ei diweddaru yn 2020[[6]](#footnote-7). Roedd y fersiwn ddiweddarach honno’n crynhoi gweithredu NRAP yn bum thema sydd gyda’i gilydd yn delio ag un neu fwy o’r amcanion NRAP uchod. Dyma’r pum thema:

1. Cynnal a Chadw a Gwella Rhwydweithiau Ecolegol sy’n Wydn
2. Cynyddu Gwybodaeth a Throsglwyddo Gwybodaeth
3. Gwireddu buddsoddi newydd a chyllido
4. Gwella sgiliau a chapasiti i ddarparu
5. Prif-ffrydio, Llywodraethiant a Chyhoeddi ein Cynnydd

**Cynllun Ceredigion i Weithredu ar Adfer Natur**

Fel y nodwyd uchod, mae yng Ngheredigion amrywiaeth o ecosystemau a bioamrywiaeth. Diben Cynllun Ceredigion i Weithredu ar Adfer Natur (CNRAP) yw atal a newid y golled mewn bioamrywiaeth, gan gyrraedd neu drechu’r targedau sydd wedi eu gosod allan yn y Fframwaith Bioamrywiaeth Byd-eang a chytundebau neu ddeddfwriaeth arall (gweler Cyd-destun Deddfwriaethol yn y Wybodaeth Atodol am ragor).

Mae’r CNRAP yn cymryd yr amcanion o’r Cynllun Gweithredu ar Adfer Natur i Gymru ac yn eu gosod yng nghyd-destun blaenoriaethau lleol, gan wahodd partneriaid i weithio gyda’i gilydd i fodloni’r amcanion hyn er mwyn cyrraedd ein gweledigaeth o Geredigion amrywiol sy’n gweithio er mwyn pobl a natur.

Mae’r CNRAP wedi ei gynhyrchu gan Bartneriaeth Natur Leol Ceredigion (PNLC) ac ar ei rhan. Mae’n dwyn ynghyd gyrff cyhoeddus, cwmniau preifat, cyrff nad ydynt yn gwneud elw, grwpiau cymunedol ac unigolion sydd â diddordeb mewn cadwraeth ac ader ecosystemau ar draws y sir. Gall arweiniad a gweledigaeth CRNAP gael eu defnyddio ym mhob rhan o’r sir waeth beth yw eu haelodaeth o PNLC.

**Dolenni i Gynllun Ceredigion i Weithredu ar Fioamrywiaeth Leol**

Mae’r Cynllun Gweithredu hwn ar Adfer Natur yn adeiladu ar waith blaenorol a wnaed dan Gynllun Ceredigion i Weithredu ar Fioamrywiaeth Leol (LBAP)[[7]](#footnote-8), a gyhoeddwyd yn 2002.

**Gweledigaeth**

Yn unol â Rhwydwaith Bioamrywiaeth Byd-eang Kunming-Montreal, Deddf Llesiant Cenedlaethau’r Dyfodol a deddfwriaeth ac chytundebau perthnasol eraill, gweledigaeth y cynllun gweithredu i adfer natur yw **atal a newid colled bioamrywiaeth gan weithio tuag at ddyfodol bioamrywiol lle mae pobl a natur yn byw mewn cytgord.**

**Darparu Cynllun Ceredigion i Weithredu ar Adfer Natur**

Creu’r Cynllun Gweithredu i Adfer Natur yw’r cam cyntaf mewn siwrnai hir iawn tuag at atal a newid colled bioamrywiaeth yng Ngheredigion. Wrth gwrs, nid yw’r NRAP hwn ar ei ben ei hun a daw dan ddylanwad penderfyniadau a wneir ar lefel leol a chenedlaethol. Sonnir yn fanylach am hyn yn “Prif-ffrydio, Llywodraethiant ac Adrodd am ein Cynnydd”.

Er ei fod wedi ei greu’n bennaf gan ac ar ran Partneriaeth Natur Leol Ceredigion, bydd gweithredu’r NRAP hwn yn llwyddiannus yn gofyn am waith gan y sir gyfan, gan ysgogi arian a chapasiti cyhoeddus, preifat a dyngarol i ddarparu’r NRAP hwn, fel sydd wedi ei amlinellu dan themâu NRAP Cymru (Gweler Gwireddu Buddsoddi a Chyllido Newydd).

Mae hefyd yn bwisig cynnwys , ymgysylltu a galluogi grwpiau eraill o fewn y sir, fel trafodaethau gyda’r Bwrdd Gwasanaethau Cyhoeddus.

**Barn am Adfer Natur yng Ngheredigion**

Fel rhan o greu’r NRAP hwn, cynhaliwyd cyfres o ymgynghoriadau cyhoeddus ar draws y sir ac ar-lein. Roedd y sesiynau hyn yn agored i bawb. I’w gwneud yn fwy hygyrch, roedd y sesiynau’n ddwyieithog gyda chyfle i bawb gyfrannu yn Gymraeg neu yn Saesneg.

Roedd pob ymgynghoriad yn dilyn yr un ffurf sylfaenol:

1. Y Pethau Cadarnhaol: Beth sy’n mynd yn dda yng Ngheredigion? Sut mae hyn yn edrych?
2. Y Rhwystrau: Beth yw’r problemau?
3. Yr Atebion: Beth ellir ei wneud?
4. Pwy sy’n absennol o’r ystafell?

Isod mae crynodeb o’r farn o’r holl ymgynghoriadau mewn grwpiau yn ôl y cwestiynau a ofynnwyd.

Gobeithir ychwanegu at yr ymgynghoriadau cyhoeddus hyn gan gyfres o grwpiau ffocws wedi eu targedu i drafod adfer natur gyda rhanddeiliaid nad ydynt wedi eu cynrychioli’n llawn neu ddim o gwbl yn yr ymgynghoriadau.

Nodyn i Adolygwyr: Mae’r drafft cyntaf hwn yn seiliedig ar adroddiad cychwynnol o’r ymgynghoriadau. Caiff hwn ei ddiweddaru ar ôl yr adroddiad llawn. Bydd methodoleg llawn hefyd yn cael ei rannu gyda’r adroddiad hwn.

**Y Pethau Cadarnhaol**

“Beth sy’n mynd yn dda yng Ngheredigion? Sut mae hyn yn edrych?”

* Prosiectau cadwraeth a monitro unigol ar gyfer gwahanol rywogaethau a chynefinoedd yng Ngheredigion. Dyma rai enghreifftiau:
	+ Canolfan Bywyd Gwyllt y Môr ym Mae Ceredigion (Ymddiriedolaeth Bywyd Gwyllt De a Gorllewin Cymru) a’r prosiect cofnodi dolffiniaid, gan gynnwys gwirfoddolwyr lleol a lleoliadau tymhorol i gadwriaethwyr ar gychwyn eu gyrfa.
	+ Prosiect dolydd ar Fferm Denmark.
	+ Ailgyflwyno’r bele a’r prosiect “Martens on the Move” gan Ymddiriedolaeth Bywyd Gwyllt Vincent.
	+ Prosiectau adfer mawndiroedd yng Nghors Fochno a Chors Caron.
* Cynyddu ymwybyddiaeth o bwysigrwydd natur a derbyn ymgyrchoedd sy’n garedig i natur megis “No Mow May”.
* Gwthio i wella mynediad at natur gan reoli effeithiau gweithgarwch pobl, i gynnwys gwella llwybrau troed, arwyddion ar gyfer cerdded, ac ymwneud â grwpiau eraill.

**Y Rhwystrau**

* Diffyg eglurder ac atebolrwydd gan gyrff cyhoeddus, yn enwedig Cyngor Sir Ceredigion a Chyfoeth Naturiol Cymru. Soniwyd am hyn yn aml yn ystod pob un o’r ymgynghoriadau cyhoeddus. Roedd y feirniadaeth yn canolbwyntio ar ddryswch rhwng adrannau o fewn y cyrff cyhoeddus hyn.
	+ Roedd sylw arbennig ar Adran Gynllunio CSC a’i diffyg cysondeb mewn penderfyniadau cynllunio, gan effeithio ar allu rhai cyfranogwyr i weithredu er lles natur. Gyda’r oedi cyn cyhoeddi’r Cynllun Datblygu Lleol diwygiedig, argymhellir yn gryf y dylai’r LDP gynnwys yr NRAP yn ei ystyriaethau.
	+ Mater arall a gafodd sylw oedd perfformiad gwael rheolwyr uwch wrth brif-ffrydio adfer natur ym mhob penderfyniad.
* Meddwl yn fyrbwyll.
* Diffyg ariannu cyson a hygyrch ar gyfer prosiectau adfer natur. Mae ariannu’n aml yn cyfyngu pan fyddai’n well ar gyfer cyrff a phrosiectau benderfynu ble i ddefnyddio’r arian. Trafodwyd gallu cael grantiau hefyd lawer gwaith, gan gynnwys yr iaith a ddefnyddir a’r amser a gymer i gwblhau cais.
* Mae ymgysylltu â chymunedau nad ydynt yn gadwriaethwyr yn dal yn wael. Rhaid gwella addysg ac allestyn i sicrhau bod pawb yn ymwneud ag adfer natur yng Ngheredigion.
* Cysylltu â natur, yn enwedig grwpiau sy’n ddibynnol ar gludiant cyhoeddus neu sydd â phroblemau symudedd.
* Partneriaid ac arianwyr allanol nad ydynt yn deall cyd-destun diwylliannol a cymdeithasol Ceredigion a’i chysyltiadau cryf â’r tir a’r môr.
* Soniwyd am faterion mwy penodol, gan gynnwys baw cŵn, plastig, erydu llwybrau troed, safleoedd pot mêl, cwympo coed mewn rhannau o Geredigion, adeiladu ffynonellau ynni adnewyddadwy mewn mannau anaddas.

**Yr Atebion**

* Ym mhob ymgynghoriad cyhoeddus soniwyd yn aml am gynyddu ymgysylltu cymunedol. Roedd dullau ymgysylltu’n cynnwys rhagleni addysg, monitro gwyddoniaeth dinasyddion, cydweithio rhwng grwpiau cadwraeth a grwpiau cymynedol eraill (timau chwaraeon, grwpiau ffydd, Merched y Wawr, WI, grwpiau ieuenctid, etc.)
	+ Roedd “Adeiladu pontydd” yn thema gyffredin drwy’r amser a’r rhai oedd yn cymryd rhan yn dymuno gweithio gyda sectorau a rhanddeiliaid eraill i gyflymu adfer natur.
* Creu “llwyfan ar gyfer natur yng Ngheredigion” i gael gwybod am ddigwyddiadau, cynlluniau, ymgynghoriadau, a grwpiau’n gweithio yn yr ardal.
* Cofnodi a mapio rhywogaethau a chynefinoedd yng Ngheredigion yn well a mwy cydlynol, o bosib i arwain at adroddiad tebyg i “Cyflwr Natur” ar gyfer y sir.
* Gwell cyfathrebu gan gyrff cyhoeddus, yn enwedig Cyngor Sir Ceredigion a Chyfoeth Naturiol Cymru.
* Pawb yn meddwl gyda’i gilydd.

**Rhanddeiliaid**

“Pwy ddylai fod yn y stafell?” “pa randdeiliaid sydd wedi eu gadael allan?”

Mae’n bwysig ailadrodd nad yw cynllun adfer natur yn eiddo i unrhyw un sefydliad. Gweledigaeth ar y cyd yw hyn ar gyfer adfer natur y ein hardal ni, ac felly mae’n hanfodol bwysig i’r holl randdeiliaid yn y sir gael eu cysylltu a’u galluogi i weithredu. Mae rhestr lawn i’w chael yma: (dolen i gael ei hychwanegu wrth gyhoeddi). Dyma grynodeb o’r rhai sydd wedi eu cynnwys:

* Plant a phobl ifanc (ysgolion, grwpiau ieuenctid, undebau myfyrwyr, unigolion)
* Cyrff cyhoeddus, yn unigol a gyda’i gilydd fel y Bwrdd Gwasanaethau Cyhoeddus. Dylai Rheolwyr Uwch fod yn weithgar.
* Unigolion a grwpiau Cymraeg.
* Cymunedau nad yw’r Gymraeg na Saesneg yn iaith gyntaf iddynt.
* Cymuned fusnes leol.
* Ffermwyr a’r Gymuned Amaethyddol.
* “Y Celfyddydau”
* Sefydliadau Ymchwil.
* Grwpiau iechyd (llesiant y corff a’r meddwl)
* Twristiaida’r diwydiant twristiaeth.
* Cymdeithasau treftadaeth.
* Gwasanaethau cyfiawnder a phrofiant.
* Cyllidwyr.

**Y Cynllun**

**Argymhellion NRAP a’r Camau Nesaf**

Er y bydd gan bob amcan a thema ei restr ei hun o gamau nesaf a’i flaenoriaethau (gweler yr adran nesaf), mae’r rhestr isod yn cynnwys y camau nesaf sydd wedi eu nodi fel rhai hanfodol i weithredu’r cynllun hwn i adfer natur.

*Sytwch: Mae gwaith ar nifer o’r camau hyn wedi dechrau ond maent yn gynnar iawn.*

1. **Adroddiad Cyflwr Natur i Geredigion**

Mae diffyg dealltwriaeth gyffredinol o gyflwr natur yng Ngheredigion yn rhwystr mawr wrth weithredu i adfer natur ledled y sir. Mae’n anodd creu a gweithredu cynllun, yn ogystal â monitro ei lwyddiannau a’i fethiannau heb wybod beth yw statws POB ecosystem yng Ngheredigion. Argymhellir i’r adroddiad SoN hwn gael ei gydlynu gan Gyngor Sir Ceredigion yn gweithio gydag aelodau o’r bartneriaeth natur leol a Chanolfan Gwybodaeth Bioamrywiaeth Gorllewin Cymru.

Mae nifer o siroedd ledled Cymru wedi cychwyn prosiectau tebyg, felly dylai Ceredigion geisio dysgu’r gwersi gan y siroedd hynny.

Yn unol ag argymhellion eraill ar gyfer y cynllun adfer hwn, mae’n bwysig i’r adroddiad Cyflwr Natur fod ar gael i bawb yng Ngheredigion, o ran ei greu a’i storio.

1. **Mwy o eglurder, ac atebolrwydd gan gyrff cyhoeddus sy’n gweithio o fewn y sir.**

Mae cyrff cyhoeddus fel Cyngor Sir Ceredigion a Chyfoeth Naturiol Cymru effaith enfawr ar adfer natur yn y sir, nid yn unig drwy eu gwaith cadwraeth eu hunain, ond eu heffaith ar eraill drwy gynllunio a thrwyddedu. Roedd hyn yn un o’r themâu a’r rhwystrau oed yn digwydd dro ar ôl tro yn ystod yr ymgynghoriadau cyhoeddus. Mae’r diffyg eglurder hwn yn wir am benderfyniadau unigol ac i strategaeth ehangach..

1. **Ymwneud â chymunedau ac unigolion nad ydynt mewn cadwraeth, gan gynnwys y sector busnes, tirfeddianwyr, undebau ac ysgolion.**

Nid mater i gadwriaethwyr yn unig yw adfer natur. Mae’n fater sy’n effeithio ar bawb, ac felly rhaid i’r holl randdeiliaid fod yn rhan o’r sgwrs a chael eu gwahodd i gymryd rhan. Rhaid i ymwneud penodol â chymunedau heblaw rhai cadwraethol fod yn flaenoriaeth wrh symud ymlaen i adfer natur yng Ngheredigion.

Mae’r syniad o “codwch y tŷ a byddant yn dod” yn dal yn gyffredin yng Ngheredigion. Ond mae prosiectau blaenorol wedi dangos bod angen allestyn a chyfathrebu wedi’i dargedu i ymgysylltu â rhanddeiliaid nad ydynt eisoes o fewn y cylch.

1. **Symleiddio a mapio’r holl gynlluniau, y fframweithiau, y byrddau a’r strategaethau sydd nawr neu a fydd yn fuan yn gweithredu yng Ngheredigion.**

Nid yw’r cynllun hwn i Adfer Natur yn bodoli ar ei ben ei hun. Mae yna nifer o gynlluniau, fframweithiau a strategaethau sydd wedi eu cyhoeddi ac a fydd yn effeithio ar weithredu’r cynllun hwn. Ceisiwyd cyfuno’r rhain yn y wybodaeth atodol, ond mae’r berthynas gymhleth rhwng y cynlluniau hyn yn rhwystr mawr i adfer natur yn llwyddiannus o fewn y sir.

1. **Mwy o gydweithredu â siroedd cyfagos sy’n cynnwys Powys, Sir Benfro, Sir Gaerfyrddin a Gwynedd.**

Llinellau ar y map yw nifer o ffiniau gweinyddol ac nid yw natur yn eu cydnabod. I adfer natur yn wirioneddol lwyddiannus, rhaid i Bartneriaeth Natur Leol Ceredigion a’i haelodau ymwneud â phartneriaethau cyfagos a’u haelodau. Argymhellir cael fforwm agored ar gyfer trafod rhwng partneriaethau natur lleol a gwahoddiad i gyfarfodydd PNL Ceredigion.

1. **Gwell cyfathrebu**

Drwy gydol yr ymgynghoriadau cyhoeddus a thrafodaethau ehangach, roedd cyfathrebu gwael yn cael ei nodi’n am fel un o’r rhwystrau pennaf rhag ymgysylltu ac adfer natur. Eto, mae hyn yn wir am benderfyniadau unigol ond hefyd ar sail fwy cyffredinol. Mae gwaith wedi dechrau ar wella cyfathrebu mewnol ac allanol y bartneriaeth natur leol, ond rhaid ehangu hyn a’i gyflymu. Rhaid cynnwys strategaeth cyfryngau cymdeithasol hefyd gan fod nifer o’r rhai a gymerodd ran mewn ymgynghoriadau wedi nodi cyfryngau cymdeithasol fel eu prif ffynhonnell wybodaeth ar gyfer digwyddiadau a chyfarfodydd.

1. **Grantiau mwy hygyrch a thryloyw a chefnogaeth ariannol arall.**

Rhwystr arall a enwyd dro ar ôl tro yn ystod ymgynghoriadau oedd ariannu, yn enwedig (a) bod yn anhygyrch i grwpiau cymunedol a/neu anffurfiol, (b) ceisiadau cymhleth a maith, (c) natur gyfyngus y grantiau, a (d) yn para am gyfnod byr.

Mae ymgysylltu rhwng cyllidwyr a’r sawl sy’n cael grant yn hanfodol i nodi’r ffordd orau o ddefnyddio cronfeydd er mwyn hwyluso adfer natur.

1. **Mwy o ymwybyddiaeth, cydnabyddiaeth a dosbarthu adnoddau ar gyfer ecosystemau môr ac arfordir yng Ngheredigion**

Ar hyn o bryd mae gwpiau ac unigolion sy’n gweithio ar faterion y môr wedi eu tan-gynrychioli’n ddifrifol yn y Bartneriaeth Natur Leol, gan achosi bylchau mawr yn y rhwydwaith gweithredu cadwraethol yn y sir. O gofio bod Bae Ceredigion mor eang ac fel sir arfordirol falch, mae’n hanfodol mynd i’r afael â hyn ar frys. Mae ehangder Bae Ceredigion hefyd yn golygu na all yr un sefydliad ei fonitro, adrodd amdano a’i warchod yn llwyddiannus ar ei ben ei hun. Rhaid cael cydweithredu rhwng yr holl sectorau.

Yn unol â neges gyffredinol y cynllun hwn, bydd nifer o’r argymhellion hyn yn gofyn am gydweithio ar draws cyrff ac ar draws sectorau. Argymhellir ar gyfer y mwyafrif y dylid nodi corff sy’n noddi neu’n cydlynu.

**Y Cynllun: Estynedig**

O dan themâu’r Cynllun Gweithredu ar Adfer Natur, mae’r canlynol yn amlinellu camau nesaf posibl i’w cymryd i sicrhau cadwraeth ac adfer effeithiol yng Ngheredigion.

1. Cynnal a Chadw a Gwella Rhwydweithiau Ecolegol Gwydn

Mae canllaw o NRAP Cymru yn dweud y dylai’r thema hon gwmpasu “gweithredu gofodol wedi ei dargedu ar sail lle er mwyn darparu buddiannau ar gyfer bioamrywiaeth, rhywogaethau a chynefinoedd, lleihau effeithiau negyddol a gwneud y mwyaf o’n llesiant.”[[8]](#footnote-9)

Rhaid ychwanegu at y gweithredu a’r rheoli effeithiol ar sail lle gan ddata cywir wedi eu diweddaru. Gan fod y rhan fwyaf o wybodaeth ecolegol yn seiliedig ar y Cynllun Lleol Gweithredu ar Fioamrywiaeth a phrosiectau bach eraill sy’n casglu data, cam cyntaf pwysig tuag at gynnal a gwella rhwydweithiau ecolegol fydd creu a/neu ddiweddaru’r data am ein statws presennol o ddiogelwch yng Ngheredigion. Hynny yw, creu adroddiad ‘Cyflwr Natur” ar gyfer y sir.

Bydd angen i’r Bartneriaeth Natur Leol gael trafodaeth, ar sail diffiniadau oddi wrth IUCN, UNCBD a Llywodraeth Cymru, am hunaniaeth a dosbarthiad “Mesurau Cadwraeth Effeithiol Eraill ar sail Ardal” (OECMau).

|  |
| --- |
| *Ardal yn cael ei diffinio’n ddaearyddol ac eithrio ardal Warchodedig, sy’n cael ei rhedeg a’i rheoli mewn ffyrdd sy’n sicrhau canlyniadau cadarnaol a chynaliadwy ar gyfer cadwraeth bioamrywiaeth ar y safle gyda swyddogaethau a gwasanaethau ecosystem cysylltiedig , a lle bydd yn briodol gwerthoedd perthnasol diwylliannol, ysbrydol, sosio-economaidd a gwrthoedd erraill sy’n berthnasol yn lleol. (CBD Penderfyniad 14/8)* |

Yn ogystal â mapio gofodol o safleoedd penodedig, h.y. “ansawdd”, mae hi lawn mor bwysig asesu eu hansawdd.

Statws Diogelwch Presennol yng Ngheredigion

Roedd adroddiad yn ddiweddar gan Ganolfan Gwybodaeth Bioamrywiaeth Gorllewin Cymru (WWBIC) (internal report, reference to be updated when published) yn amcangyfrif bod cyfanswm o 19,501 hectar o Geredigion dan ryw fath o ddiogelwch statudol, sef 10.8% o’r sir. Mae hyn yn cymharu â 12.4% ar gyfer Cymru gyfan. Mae’r hyn yn cynnwys Safleoedd o Ddiddordeb Gwyddonol Arbennig (SSSI), Ardaloedd Gwarchodaeth (SPA), Ardaloedd Arbennig ar gyfer Cadwraeth (SAC), Safleoedd Ramsar, Gwarchodfeydd Natur Cenedlaethol (NNR) a Gwarchodfeydd Natur Lleol (LNR).

Mae cyfanswm o 32,824 hectar o dir yng Ngeredigion dan ryw fath o ddiogelwch an-statudol, sef 18.2% o’r sir. Mae hyn yn cynnwys 17,524 hectar sydd y tu allan i’r ardal sydd eisoes dan ddynodiad statudol, yn cyfrannu 9.7% yn ychwanegol at gyfanswm ardal ddynodedig Ceredigion. Mae hyn yn cymharu â 12.7% ar gyfer Cymru gyfan.

**DS** Nid yw’r cyfrif hwn yn cynnwys ecosystemau môr.

*Candidate SINC Sites (to be added)*

Camau Nesaf

* Monitro safleoedd yn well. Yn ôl yr adroddiad “Protected sites baseline assessment 2020” a gyhoeddwyd gan Gyfoeth Naturiol Cymru yn 2023[[9]](#footnote-10), ar draws Cymru dim ond tuag 20% o safleoedd wedi eu diogelu y gwyddys eu bod mewn cyflwr ffafriol, a thua 30% y gwyddys eu bod mewn cyflwr anffafriol neu ‘annymunol’, a chyflwr y gweddill o 50% yn anhysbys.
1. Cynyddu gwybodaeth a throsglwyddo gwybodaeth

Mae yna wybodaeth helaeth am natur ac ecosystemau yng Ngheredigion. O waith ymchwil academaidd mewn sefydliadau o fri i brofiadau gwerthfawr iawn o weithio a byw ar y tir a’r môr, mae gwir ddyfnder a lled gwybodaeth yng Ngheredigion yn dal i gael ei harneisio neu ei rhannu.

Wrth symud ymlaen, rhaid i’r Bartneriaeth Natur Leol gydlynu gwell fframwaith ar gyfer cynyddu gwybodaeth a throsglwyddo gwybodaeth, yn enwedig gyda rhanddeiliaid nad ydynt eisoes yn ymwneud â’r bartneriaeth.

1. Gwireddu buddsoddiad a chyllido newydd

Mae cyllid ar gyfer adfer natur yn gyfyngedig a dweud y lleiaf. Er mwyn i’r NRAP hwn gael ei weithredu ac er mwyn adfer natur yn gyffredinol, rhaid inni ar arallgyfeirio adnoddau buddsoddi a chyllido.

* Mwy o ymgysylltu rhwng mentrau bach a chanolig (SME) a phrosiectau cadwraeth. Ar hyn o bryd mae amharodrwydd yn y gymuned gadwraeth i ymwneud â busnesau. Mae rheswm da dros rai o’r pryderon, gan ofni gwyrddgalchu, ond ni ddylid gosod busnesau bach a chanolig sy’n cael eu harwain yn lleol yn yr un fasged â chwmniau rhyngwladol. Mae argymhelliad 6 yn Biodiversity Deep Dive “Unlocking public and private finance” yn cydnabod swyddogaeth buddsoddi preifat wrth dyfu graddfa a chyflymdra adfer natur. Bydd ymgysylltu gweithgar â’r gymuned fusnes leol yn hwyluso partneriaethau ystyrlon ac yn mynd i’r afael â nifer o’r pryderon.
* Mwy o gydweithredu rhwng prosiectau. Mae nifer o gyrff cyllido nawr yn annog cydweithredu rhwng prosiectau cyfagos a/neu rai atodol. Mae swyddogaeth y Partneriaethau Natur Lleol yn hanfodol yn y cydweithredu hwn.
1. Gwella sgiliau a chapasiti ar gyfer darparu (to be completed)
2. Prif-ffrydio, Llywodraethiant ac Adrodd am ein Cynnydd.

Nes bydd adfer natur yn bwydo i mewn i’r holl benderfyniadau o fewn y sir.

**Gwybodaeth Atodol**

**Cyd-destun Deddfwriaethol a Pholisi**

Yn y blynyddoedd diwethaf cafwyd torreth o gytundebau newydd, deddfwriaeth a pholisiau’n ymwneud â bioamrywiaeth. Maent yn amrywio o gynghorau cymuned i’r Cenhedloedd Unedig ac yn aml yn cael eu cysylltu gan y weledigaeth gyffredin i atal a newid colli bioamrywiaeth. Er mwyn symleiddio a gwneud y mwyaf o’r cyfle i lwyddo, mae’n ddefnyddiol mapio’r hyn sy’n debyg a’r gwahaniaethau rhwng y rhain a’u perthnasedd i waith yma yng Ngheredigion.

*Sylwch: Ymgais gyntaf yw hyn i gyfuno’r rhain. Os gwyddoch am ragor sy’n berthnasol ac y dylid eu hychwanegu, cysylltwch â biodiversity@ceredigion.gov.uk.*

**Rhyngwladol**

***Fframwaith Bioamrywiaeth Byd-eang Kunming-Montreal***

Ym mis Rhagfyr, cytunwyd ar fframwaith bioamrywiaeth newydd[[10]](#footnote-11) yng Nghynhadledd y Partion yng Nghonfensiwn y Cenhedloedd Unedig ar Amrywiaeth Fiolegol (“UNCBD COP15” neu “COP15” yn syml). Galwyd y fframwaith yn “foment Paris i Natur”, ac mae’n gosod allan dri ar hugain o dargedau i lywio polisi ledled y byd a chyfeirio gweithredu tuag at gyflawni gweledigaeth 2050 o fyd yn byw mewn cytgord â natur.

|  |
| --- |
| “By 2050, biodiversity is valued, conserved, restored and wisely used, maintaining ecosystem services, sustaining a healthy planet and delivering benefits essential for all people.” |

Mae’r rhan fwyaf, os nad pob un, o’r targedau yn berthnasol i ryw raddau i Geredigion a’r Cynllun Gweithredu ar Adfer Antur. Ymhen amser bydd strategaeth ar gyfer pob un yn cael ei hymgorffori yng ngosodiadau NRAP yn y dyfodol, er y bydd nifer yn gofyn am benderfyniadau a mewnbwn ar lefel Llywodraeth Cymru cyn hynny.

Ar gyfer yr argraffiad cyntaf hwn, tynnir sylw at nifer o dargedau i’w hystyried fel y rhai mwyaf perthnasol.

Targedau ar sail ardal (1-3)

1. Sicrhau bod pob ardal dan brosesau cynllunio gofodol cynhwysol cyfranogol integredig sy’n cynnwys bioamrywiaeth a/neu brosesau effeithiol sy’n delio â newid wrth ddefnyddio tir a môr.
2. Sicrhau, erbyn 2030, fod o leiaf 30 y cant o ardaloedd o dir wedi diraddio, dŵr mewndirol ac ecosystemau arfordir a môr yn cael eu hadfer yn effeithiol.
3. Sicrhau a galluogi, erbyn 2030, fod o leiaf 30 y cant o ardaloedd tir, dŵr mewndirol ac ardaloedd arfordir a môr, yn enwedig ardaloedd o bwysigrwydd arbennig i fioamrywiaeth a swyddogaethau a gwasanaethau bioamrywiaeth, yn cael eu gwarchod yn effeithiol a’u rheoli drwy systemau o ardaloedd yn cael eu gwarchod a’r rheiny’n cynrychioli ecoleg, wedi eu cysylltu’n dda a’u rheoli’n gyfiawn, a mesurau cadwraeth effeithiol eraill ar sail ardaloedd.

TARGED 7: Llygredd

Lleihau peryglon llygredd ac effeithiau negyddol llygredd o bob ffynhonnell erbyn 2030, i lefelau nad ydynt yn niweidiol i swyddogaethau a gwasanaethau bioamrywiaeth a ecosystemau; gan ystyried effeithiau croniadol, gan gynnwys: lleihau colli maethion gormodol i’r amgylchedd o leiaf hanner gan gynnwys cylchu a defnyddio maethion yn effeithlon, lleihau’r perygl cyffredinol o blaladdwyr a chemegolion peryglus iawn o leiaf hanner gan gynnwys drwy reoli plâu yn integredig, ar sail gwyddoniaeth, gan gymryd i ystyriaeth ddiogelwch bwyd a bywoliaeth pobl; a hefyd atal, lleihau a gweithio tuag at ddileu llygredd plastig.

TARGED 10

Sicrhau bod ardaloedd dan amaethyddiaeth, dyframaethu, pysgodfeydd a choedwigaeth yn cael eu rheoli’n gynaliadwy, yn enwedig drwy ddefnyddio bioamrywiaethae yn gynaliadwy, gan gynnwys drwy gynyddu’n sylweddol ddefnyddio arferion sy’n garedig i fioamrywiaeth, megis dwysau cynaliadwy, amaeth-ecoleg a dulliau arloesol eraill [cyfrannu at wytnwch ac effeithlonrwydd tymor hir a chynhyrchiant y systemau cynhyrchu hyn ac at ddiogelwch bwyd, gwarchod ac adfer bioamrywiaeth, a chynnal cyfraniadau natur i bobl, gan gynnwys swyddogaethau a gwasanaethau ecosystemau].

TARGED 11

Adfer, cynnal a gwella cyfraniadau natur i bobl, gan gynnwys swyddogaethau a gwasanaethau ecosystemau, megis rheoleiddio’r aer, dŵr a’r hinsawdd, iechyd y pridd, peillio a lleihau perygl afiechydon, yn ogystal â diogelu rhag peryglon a thrychinebau naturiol, drwy atebion ar sail natur a/neu ddulliau ar sail ecosystem er lles yr holl bobl a natur.

TARGED 22

Sicrhau cynrychiolaeth a chyfranogiad llawn, teg, cynhwysol, effeithiol yn ymateb i’r ddau ryw wrth wneud penderfyniadau, a gallu cael cyfiawnder a gwybodaeth yn ymwneud â bioamrywiaeth gan frodorion a chymunedau lleol, gan barchu eu diwylliant a’u hawliau dros diroedd, gwledydd, adnoddau a gwybodaeth draddodiadol, yn ogystal â chan fenywod a merched, plant ac ieuenctid a phobl ag anableddau, a sicrhau diogelwch llawn i bobl sy’n amddiffyn hawliau dynol amgylcheddol.

***Yr Hawl i Amgylchedd Iach***

Ym mis Gorffennaf 2022 cyhoeddodd Cynulliad Cyffredinol y Cenhedloedd Unedig fod gallu cael amgylchedd lân ac iach yn hawl ddynol i holl bobl y byd.[[11]](#footnote-12) Mae’r penderfyniad yn annog gwledydd, sefydliadau a busnesau i gyflymu gweithredu eu rhwymedigaethau amgylcheddol.

***Adroddiad Fforwm Economaidd y Byd ar Beryglon Byd-eang 2023***

Ym mis Ionawr 2023, cyhoeddodd Fforwm Economaidd y Byd(WEF)ei adroddiad diweddaraf ar Beryglon Byd-eang[[12]](#footnote-13), cyhoeddiad blynyddol yn seiliedig ar farn arbenigwyr risg o fri o bob cwr o’r byd.

Er bod y perygl pennaf, yn y cyfnod byr, yn gyfuniad o’r amgylcheddol, y cymdeithasol a’r geo-wleidyddol, erbyn diwedd y degawd mae arbenigwyr yn rhagweld y bydd y peryglon pennaf i ddynolryw yn rhai amgylcheddol. Y peth mwyaf perthnasol i’r Cynllun Gweithredu hwn ar Adfer Natur yw cynnydd yn y perygl oherwydd colled a dirywiad ecosystemau, yn dringo o’r 18fed yn y cyfnod byr i’r 4ydd erbyn diwedd y degawd.

Mae hyn yn pwysleisio pwysigrwydd y Cynllun Gweithredu hwn ar Adfer Natur i atal a newid tueddiadau presennol mewn colli bioamrywiaeth.

**Cenedlaethol**

Yn ogystal â’r cytundebau rhyngwladol a’r adroddiadau hynny a drafodwyd uchod, mae yna nifer o ddarnau allweddol o ddeddfwriaeth i’w hystyried wrth greu a gweithredu’r cynllun hwn i adfer natur.

***Deddf Llesiant Cenedlaethau’r Dyfodol***

Ystyrir bod Deddf Llesiant Cenedlaethau’r Dyfodol (WFG) yn ddarn arwyddocaol o ddeddfwriaeth, gan ymgorffori yn y gyfraith hawliau cenedlaethau’r dyfodol i gael planed iach a chynaliadwy.

Cymru Gydnerth

Un o’r saith nod yn Neddf WFG yw “Cymru Gydnerth”. Fel y mae wedi ei osod allan gan Swyddfa Cenedlaethau’r Dyfodol, mae Cymru gydnerth yn golygyu:

|  |
| --- |
| *Cenedl sy’n cynnal ac yn gwella amgychedd naturiol fioamrywiol gydag ecosystemau gweithredol iach sy’n cefnogi gwytnwch cymdeithasol, economaidd ac ecolegol a’r gallu i addasu yn ôl newidiadau (er enghraifft, y newid yn yr hinsawdd).*  |

Mae nifer o’r polisiau sydd wedi dilyn naill ai’n sôn am Ddedf Llesiant Cenedlaethau’r Dyfodol (Cymru) neu’n gyfrifol am weithredu rhan ohoni. Felly, mae’r Deddf hon yn gonglfaen wrth adfer natur yng Ngheredigion ac yng Nghymru.

**Deddf yr Amgylchedd (Cymru) 2016**

Pasiwyd Deddf yr Amgylchedd (Cymnru) 2016 gan Gynulliad Cenedlaethol Cymru ar y pryd a’i nod yw ”hyrwyddo rheoli adnoddau’n gynaliadwy, darparu targedau ar gyfer lleihau allyriadau nwyon tŷ gwydr; [...] darpariaeth ar gyfer nifer o bysgodfeydd yn cael eu rheoleiddio ar gyfer pysgod cregyn; darpariaeth ar gyfer trwyddedau môr...”[[13]](#footnote-14)

Mae Adran 6 yn y Ddeddf yn ei gwneud yn ofynnol i awdurdodau cyhoeddus “gynnal a gwella bioamrywiaeth [...] ac wrth wneud hynny i hyrwyddo gwytnwch ecosystemau”[[14]](#footnote-15)

Mae Adran 7 yn ei gwneud yn ofynnol i Weinidogion Cymru “gyhoeddi, adolygu a diwygio rhestrau o organebau byw a mathau o gynefinoedd yng Nghymru maent yn eu hystyried sy’n arwyddocaol iawn i gynnal a gwella bioamrywiaeth mewn cysylltiad â Chymru.”[[15]](#footnote-16). Mae rhestrau llawn o rywogaethau a chynefinoedd blaenoriaeth i’w gweld yma: [Wales Biodiversity Partnership - Section 7 (biodiversitywales.org.uk)](https://www.biodiversitywales.org.uk/Section-7)

**Biodiversity Deep Dive**

Yn 2022 cydlynodd Julie James AoS, y Gweinidog Newid yn yr Hinsawdd, grŵp o arbenigwyr ac ymarferwyr o fri i ddatblygu ac ymchwilio i set o gamau gweithredu ar y cyd i gefnogi adfer natur ledled Cymru. Galwyd hwn yn ‘Biodiversity Deep Dive”.[[16]](#footnote-17) [[17]](#footnote-18) Roedd yr adroddiad yn canolbwyntio ar y nod 30x30 (Targed 3 nawr) a oedd heb ei benderfynu bryd hynny yn y Fframwaith Bioamrywiaeth Byd-eang (Gweler uchod).

Gwelir isod y prif argymhellion yn Deep Dive:

1. Trawsnewid y gyfres o safleoedd sy’n cael eu diogelu i gael eu cysylltu’n well, yn fwy o faint ac yn fwy effeithiol.
2. Creu fframwaith i gydnabod Ardaloedd Enghreifftiol Adfer Natur a Mesurau Cadwraeth Effeithiol Eraill ar Sail Ardal (OECM) sy’n sicrhau canlyniadau bioamrywiaeth..
3. Datgloi potensial tirweddau wedi eu dynodi (Parciau Cenedlaethol ac Ardaloedd Harddwch Naturiol Eithriadol) i wneud mwy dros natur a 30 wrth 30.
4. Parhau i ddiwygio rheoli a chynllunio tir a môr (gan gynnwys gofodol) i wneud mwy dros safleoedd sy’n cael eu diogelu a thir/morwedd ehangach.
5. Adeiladu sail gref ar gyfer darpariaeth yn y dyfodol drwy adeiladu capasiti, newid ymddygiad, cynyddu ymwybyddiaeth a datblygu sgiliau.
6. Datgloi cyllid cyhoeddus a phreifat i ddarparu dros natur lawer yn ehangach a cyflymach.
7. Datblygu ac addasu fframweithiau monitro a thystiolaeth i fesur cynnydd tuag at y targed 30x30 a llywio blaenoriaeth wrth weithredu.

**Deddf Amaethyddiaeth (Cymru) 2023**

Pasiwyd Deddf Amaethyddiaeth (Cymru) 2023 gan y Senedd yn ddiweddar i sefydlu “rheoli tir yn gynaliadwy” a’i amcanion fel y fframwaith ar gyfer polisi amaethyddiaeth yng Nghymru.[[18]](#footnote-19)

Yn gryno, dyma yw amcanion rheoli tir yn gynaliadwy:

1. Cynhyrchu bwyd a nwyddau eraill mewn ffordd gynaliadwy.
2. Lleddfu ac addasu yn ôl newid yn yr hinsawdd.
3. Cynnal a gwella gwytnwch ecosystemau a’r buddiannau a ddarparant.
4. Gwarchod a gwella cefn gwlad ac adnoddau diwylliannol a hyrwyddo mynediad i’r cyhoedd ac ymgysylltu â hwy, a chynnal yr iaith Gymraeg.

Yn ddamcaniaethol, mae amcanion rheoli tir yn gynaliadwy yn cefnogi gweledigaeth y cynllun gweithredu hwn ar adfer natur. Mae’r prif fecanweithiau ar gyfer cefnogi ffermwyr, y ”Cynllun Ffermio Cynaliadwy”[[19]](#footnote-20), ar hyn o bryd yn cael ei ddatblygu a disgwylir ei lansio yn 2025.

Fel prif randdeiliad wrth sicrhau adfer natur yng Ngheredigion, bydd ymgynghori a cydweithredu helaeth rhwng y cymunedau ffermio a’r cymunedau cadwraeth yn hanfodol.

**Polisi Cynllunio Cymru**

Polisi Cynllunio Cymru[[20]](#footnote-21)

Buddiannau Net ar gyfer Bioamrywiaeth

Adeg ysgrifennu hyn roedd Llywodaeth Cymru’n ymgynghori am newidiadau arfaethedig ym Mhennod 6 o Bolisi Cynllunio Cymru, yn bennaf am fuddiannau net ar gyfer bioamrywiaeth a gwytnwch ecosystemau. Mae’r buddiannau ar gyfer bioamrywiaeth yn cael eu diffinio fel y cysyniad y dylai datblygiad adael bioamrywiaeth ac ecosystemau mewn cyflwr gwell nag o’r blaen, drwy sicrhau buddiant cyfnod hir y gellir ei fesur a’i ddangos, yn bennaf ar y safle.’[[21]](#footnote-22)

 Fframwaith DECCA[[22]](#footnote-23)

Cymru’r Dyfodol: Y Cynllun Cenedlaethol 2040 (i’w ychwanegu)

**Deddf Bywyd Gwyllt a Chefn Gwlad 1981 (i’w hychwanegu)**

**Rhanbarthol**

Datganiad Ardal Canolbarth Cymru

Yn 2020 cyhoeddodd Cyfoeth Naturiol Cymru gyfres o saith “datganiad ardal”: dogfennau’n amlinellu heriau, cyfleoedd a gwell arferion rheolaeth ar gyfer rhanbarthau Cymru.

**Datganiad Ardal Forol**

**Lleol**

Cynllun Datblygu Lleol

Adeg ysgrifennu hyn, nid yw Ceredigion eto wedi cyhoeddi Cynllun Datblygu Lleol ar gyfer y sir wedi ei ddiweddaru. Mae’r Bartneriaeth Natur Leol yn gryf yn annog Cyfoeth Naturiol Cymru a Chyngor Sir Ceredigion i fynd i’r afael â’r oedi hwn wrth adolygu a chyhoeddi.

1. [Rhos Pasture Restoration Project | Radnorshire Wildlife Trust (rwtwales.org)](https://www.rwtwales.org/rhospasture) [↑](#footnote-ref-2)
2. [Global Assessment Report on Biodiversity and Ecosystem Services | IPBES secretariat](https://www.ipbes.net/global-assessment) [↑](#footnote-ref-3)
3. [TP26053-SoN-Wales-summary-report-v10.pdf (stateofnature.org.uk)](https://stateofnature.org.uk/wp-content/uploads/2023/09/TP26053-SoN-Wales-summary-report-v10.pdf) [↑](#footnote-ref-4)
4. [Natural Resources Wales / State of Natural Resources Report (SoNaRR) for Wales 2020](https://naturalresources.wales/sonarr2020?lang=en) [↑](#footnote-ref-5)
5. [The Nature Recovery Plan for Wales - Part 1: Our Strategy for Nature (gov.wales)](https://www.gov.wales/sites/default/files/publications/2019-05/nature-recovery-action-plan-2015.pdf) [↑](#footnote-ref-6)
6. [The Nature Recovery Action Plan for Wales 2020 to 2021 (gov.wales)](https://www.gov.wales/sites/default/files/publications/2020-10/nature-recovery-action-plan-wales-2020-2021.pdf) [↑](#footnote-ref-7)
7. https://www.ceredigion.gov.uk/media/1237/local-biodiversity-plan-english.pdf [↑](#footnote-ref-8)
8. [The Nature Recovery Action Plan for Wales 2020 to 2021 (gov.wales)](https://www.gov.wales/sites/default/files/publications/2020-10/nature-recovery-action-plan-wales-2020-2021.pdf) [↑](#footnote-ref-9)
9. [Natural Resources Wales / Protected sites baseline assessment 2020](https://naturalresources.wales/evidence-and-data/research-and-reports/protected-sites-baseline-assessment-2020/?lang=en) [↑](#footnote-ref-10)
10. https://www.cbd.int/doc/c/e6d3/cd1d/daf663719a03902a9b116c34/cop-15-l-25-en.pdf [↑](#footnote-ref-11)
11. [UN General Assembly declares access to clean and healthy environment a universal human right | UN News](https://news.un.org/en/story/2022/07/1123482) [↑](#footnote-ref-12)
12. [WEF\_Global\_Risks\_Report\_2023.pdf (weforum.org)](https://www3.weforum.org/docs/WEF_Global_Risks_Report_2023.pdf) [↑](#footnote-ref-13)
13. [Environment (Wales) Act 2016 (legislation.gov.uk)](https://www.legislation.gov.uk/anaw/2016/3/introduction) [↑](#footnote-ref-14)
14. [Environment (Wales) Act 2016 (legislation.gov.uk)](https://www.legislation.gov.uk/anaw/2016/3/introduction) [↑](#footnote-ref-15)
15. [Wales Biodiversity Partnership - Environment (Wales) Act (biodiversitywales.org.uk)](https://www.biodiversitywales.org.uk/Environment-Wales-Act) [↑](#footnote-ref-16)
16. [Written Statement: Biodiversity Deep Dive (3 October 2022) | GOV.WALES](https://www.gov.wales/written-statement-biodiversity-deep-dive) [↑](#footnote-ref-17)
17. [Biodiversity deep dive: recommendations [HTML] | GOV.WALES](https://www.gov.wales/biodiversity-deep-dive-recommendations-html) [↑](#footnote-ref-18)
18. [Agriculture (Wales) Act 2023 - Explanatory Notes (legislation.gov.uk)](https://www.legislation.gov.uk/asc/2023/4/notes/division/2) [↑](#footnote-ref-19)
19. [Sustainable Farming Scheme (gov.wales)](https://www.gov.wales/sites/default/files/publications/2022-07/sustainable-farming-scheme-outline-proposals-for-2025.pdf) [↑](#footnote-ref-20)
20. [Planning Policy Wales - Edition 11 (gov.wales)](https://www.gov.wales/sites/default/files/publications/2021-02/planning-policy-wales-edition-11_0.pdf) [↑](#footnote-ref-21)
21. [Targeted policy changes to Planning Policy Wales on Net benefit for Biodiversity and Ecosystems Resilience (incorporating changes to strengthen policy on Sites of Special Scientific Interest, Trees and Woodlands and Green Infrastructure) [HTML] | GOV.WALES](https://www.gov.wales/targeted-policy-changes-planning-policy-wales-net-benefit-biodiversity-and-ecosystems-resilience#118774) [↑](#footnote-ref-22)
22. <https://www.ecologyandsociety.org/vol26/iss4/art31> [↑](#footnote-ref-23)